Sørlandets litteraturpris

**Sørlandets litteraturpris** er en litterær pris som utdeles årlig i forbindelse med Verdens bokdag. Prisen ble innstiftet i 2000 av folkebibliotekene og bokhandlerne i Aust- og Vest-Agder. Formålet er *«å stimulere leselyst, samt å øke oppmerksomheten om litteratur, særlig i landsdelen, og å hjelpe frem nye og gryende forfatterskap fra [[Sørlandet]] ([[Agder]]).»*. 

## Skjønnlitteratur og sakprosa
Fra 2011 har prisen en klasse for skjønnlitteratur og en klasse for sakprosa.

En jury velger ut bøker fra fjorårets produksjon, og blant disse kåres så prisvinneren ved åpen avstemning. Stemmeskjema legges ut i alle bibliotek og bokhandler i Agder-fylkene, samt på internett. For å være kvalifisert, må bokens forfatter være bosatt på eller ha tilknytning til Sørlandet.

Prisen består av et pengebeløp og et kunstverk.

## Hedersprisutdelinger
I 2010 delte juryen ut en hederspris som en markering av at prisen ble delt ut for tiende gang. Hedersprisen gikk til Kjell Askildsen for hans store forfatterskap.

20-års jubileet i 2020 ble markert med jubileumsfest og utdeling av litteraturprisens andre hederspris. Øystein Lønn fikk hedersprisen for sitt store og viktige forfatterskap.

Annabelle Despard mottok Sørlandets Litteraturpris sin tredje hederspris på prisutdelingen i 2025 og lyrikeren fikk hedersprisen for forfatterskapet sitt 30 år etter sin debut.

## Barne- og ungdomslitteraturpris
Sparebanken Sørs barne- og ungdomslitteraturpris ble delt ut for første gang i 2020. Juryen vurderte bøker utgitt i perioden 2017-2019 og første prismottaker ble Line Baugstø for *Vi skulle vært løver* (Aschehoug, 2018). Prisen deles ut hvert tredje år.

## Prisvinnere

### Skjønnlitteratur
*2000 &ndash; Agnete Erichsen, for *Alfabetet om sommeren* 
*2002 &ndash; Mirjam Kristensen, for *De som er ute i regnværet*
*2003 &ndash; Nils Christian Moe-Repstad, for *Sannheten og andre konstruksjoner*
*2004 &ndash; Kjetil A. Brottveit, for *Nattradioen*
*2005 &ndash; Karl Ove Knausgård, for *En tid for alt*
*2006 &ndash; Annemor Sundbø, for *Usynlege trådar i strikkekunsten*
*2007 &ndash; Hege Storhaug, for *Men størst av alt er friheten*
*2008 &ndash; Gaute Heivoll, for *Doktor Gordeau og andre noveller*
*2009 &ndash; Gaute Heivoll, for *Himmelarkivet*
*2010 &ndash; Karl Ove Knausgård, for *Min kamp* (bind 1-3)
*2011 &ndash; Gaute Heivoll, for *Før jeg brenner ned* (roman)
*2012 &ndash; Øystein Hauge, for *Predikanten*
*2013 &ndash; Bård Nannestad, for *Da Henrik Husten kom hjem*
*2014 &ndash; Agate Øksendal Kaupang, for *Å holde pusten*
*2015 &ndash; Birger Emanuelsen, for *Fra jorden roper blodet*
*2016 &ndash; Siri Pettersen, for *Evna*
*2017 &ndash; Jan Kristoffer Dale, for *Arbeidsnever*
*2018 &ndash; Ole Robert Sunde, for *Penelope er syk* (roman)
*2019 &ndash; Tore Kvæven, for *Når landet mørknar*
*2020 &ndash; Camilla Bøksle, for *Det er vakrest når det skumrer* (roman)
*2021 &ndash; Mirjam Kristensen, for *Et plutselig mørke*
*2022 &ndash; Bruno Jovanović for *Etter hvert vil øynene venne seg til mørket*
*2023 - Atle Håland for *Gro igjen*
*2024 - Ida Gilbert for *Tute med de ulver som er ute*
*2025 - Anngjerd Rustand for *Umiskjennelig hennes*

### Sakprosa

* 2011: Else Rønnevig for *Bakerovnen : verne, bygge, bruke*
* 2012: Harald Dag Jølle for *Nansen*
* 2013: Knut Heidem for *Slaget i Lyngør 1814*
* 2014: Tone Klev Furnes for *Emanuel Vigeland (1875-1948). Vita*
* 2015: Øivind Berg, Tommy Egra, Jo van der Eynden, Jan Atle Knutsen og Øystein Paulsen for *Sjøørret*
* 2016: Agnes-Margrethe Bjorvand og Lisa Aisato  for *Astrid Lindgren*
* 2017: Berit Eide Johnsen og Gustav Sætra for *Sørlandsk skipsfart 1600-1920*
* 2018: Bård Nylund og Anette Trettebergstuen for *Homo*
* 2019: Siv Ringdal for *På høye hæler i Amerika*
* 2020: Annemor Sundbø for *Koftearven*
* 2021: Pål Kristian Eriksen for *Nye språk i Norge – en språkodyssé* (sakprosa)
* 2022: Victor Norman for *En liten åpen by. Fortellinger om Risør 1500-1873*
* 2023: Kaisa Hansen-Suckow for *Oss mot verden* (sakprosa)
* 2024: Sigbjørn Nedland for *Kultur - retur : musikkens reiser i historien og i geografien* (sakprosa)

* 2025: Kathrin Pabst for *Bestefars bunker. Hvorfor krigen ikke slipper taket- en generasjonsfortelling*

### Sparebanken Sørs barne- og ungdomslitteraturpris
Prisen deles ut hvert tredje år:
* 2020: Line Baugstø for *Vi skulle vært løver* 
* 2023: Line Baugstø for *Jeg er Leona* (ungdomsroman)

## Referanser


## Eksterne lenker
* Hjemmeside til Sørlandets Litteraturpris